ที่ ศธ ๐๕๓๖/ มหาวิทยาลัยราชภัฏกำแพงเพชร

อ.เมือง จ.กำแพงเพชร ๖๒๐๐๐

มีนาคม ๒๕๖๑

เรื่อง ขออนุญาตดำเนินการทดสอบมาตรฐานฝีมือแรงงานแห่งชาติ

เรียน

ตามที่กรมพัฒนาฝีมือแรงงานได้อนุญาตให้ มหาวิทยาลัยราชภัฏกำแพงเพชร แม่สอด โดยมี

รองศาสตราจารย์สุวิทย์ วงษ์บุญมาก เป็นผู้รับอนุญาตดำเนินการทดสอบมาตรฐานฝีมือแรงงานแห่งชาติ ตามใบอนุญาตเลขที่ ตก.๐๐๒/๒๕๖๐ ออกให้ ณ วันที่ ๒๔ กันยายน พ.ศ. ๒๕๖๐ ใบอนุญาตใช้ได้จนถึงวันที่ ๒๔ กันยายน พ.ศ. ๒๕๖๒ โดยใช้ชื่อว่าศูนย์ทดสอบมาตรฐานฝีมือแรงงานมหาวิทยาลัยราชภัฏกำแพงเพชร แม่สอด นั้น

 มหาวิทยาลัยราชภัฏกำแพงเพชร แม่สอด มีความประสงค์ที่จะดำเนินการทดสอบมาตรฐานฝีมือแรงงานแห่งชาติ ในสาขาพนักงานการใช้คอมพิวเตอร์ (ประมวลผลคำ) ระดับ ๑ ซึ่งมีผู้สมัครเข้ารับการทดสอบจำนวน ๖๐ คน ในวันที่ ๑๗ มีนาคม พ.ศ. ๒๕๖๑ จึงขอความอนุเคราะห์ศูนย์พัฒนาฝีมือแรงงานจังหวัดตาก พิจารณาส่งผู้ทดสอบมาตรฐานฝีมือแรงงานหรือเจ้าหน้าที่ผู้ประสานงาน และข้อทดสอบ เพื่อดำเนินการทดสอบตามวันที่ดังกล่าว ทั้งนี้ ศูนย์ทดสอบมาตรฐานฝีมือแรงงานมหาวิทยาลัยราชภัฏกำแพงเพชร แม่สอด ได้ประสานการทดสอบทางโทรศัพท์กับศูนย์พัฒนาฝีมือแรงงานจังหวัดตากแล้ว

จึงเรียนมาเพื่อโปรดพิจารณา

ขอแสดงความนับถือ

อธิการบดีมหาวิทยาลัยราชภัฏกำแพงเพชร

สำนักงานมหาวิทยาลัยราชภัฏกำแพงเพชร แม่สอด

โทร ๐๕ ๕๘๐ ๑๖๖๔

โทรสาร ๐๕ ๕๘๐ ๑๖๖๓